មិត្តស្រីអាថ៌កំបាំង X

គឺជាម៉ាងង៉ាក (រឿងរូបភាព រឺ ល្ខោនគំនូរ) ជប៉ុនត្រូវបានសរសេរ និង គូររូបដោយលោករីអ៊ីជិ អ៊ឹអេស៊ីបា។ រឿងនឹងដើមឡើយត្រូវបានបោះពុម្ពផ្សាយជារឿងរូបភាពមួយឈុតក្នុងឆ្នាំ២០០៤ មុនពេលក្លាយជារឿងរូបភាពភាគក្នុងទស្សនាវដ្ដី អាបថឺរនូន/Afternoon របស់ក្រុមហ៊ុនកូដានសាក់ក្នុងឆ្នាំ២០០៦។ ម៉ាងង៉ាកនេះត្រូវបានផ្ដល់អាជ្ញាបណ្ណនៅអាមេរិកខាងជើងដោយក្រុមហ៊ុនវ៉ឺធិខល។ មានការយកលំនាំតាមសាច់រឿងនេះជារឿងគំនូរជីវចលដោយ ហ៊ូដស៍អិនថឺរថេនម៉ិន ចាក់បញ្ចាំងនៅជប៉ុនចាប់ពីថ្ងៃ ៧ មេសា ២០១២ ដល់ ថ្ងៃ ៣០ មិថុនា ២០១២ ដោយមានជារឿងភាគជាអាល់ប៊ុមជីវចលន៍វីដេអូដើម/OVA ចេញផ្សាយនៅថ្ងៃ ២៣ សីហា ឆ្នាំ២០១២។

សាច់រឿង
រឿងភាគជីវចលនេះតំណាលពីទំនាក់ទំនងស្នេហានៃអាគីរ៉ា-ត្សឹបាគិ និង នាងមីកូតូ-អ៊ឹរ៉ាបេ។ អ៊ឹរ៉ាបេ នាងគឺជាសិស្សផ្ទេរពីសាលាផ្សេងដែលទើបតែផ្លាស់ចូលមកសាលារៀនរបស់ធ្ស៊ឹបាគីថ្មីៗ។  ក្រោយពីមានព្រឹត្តិការណ៍រឿងរ៉ាវជាបន្តបន្ទាប់មក ធ្ស៊ឹបាគីបានដឹងថាខ្លួនគេបានញៀននឹងរសទឹកមាត់របស់នាងអ៊ឹរ៉ាបេ។  មានថ្ងៃមួយនោះ នាងអ៊ឹរ៉ាបេ អះអាងថាការញៀននេះគឺជាជំងឺស្នេហា ទំនាក់ទំនងនេះនឹងរីកចំរើនទៅយឺតៗផ្ដោតទៅលើចំណងទាក់ទងដ៏ចំលែកមួយនេះ ដែលកើតចេញពីការផ្សារភ្ជាប់គ្នារវាងទឹកមាត់។

តួអង្គ

 

 អ៊ឹរ៉ាបេគឺជាមិត្តស្រីដ៏អាថ៌កំបាំងម្នាក់នោះហើយ និង ជាតួឯកស្រីសំខាន់នៃរឿងភាគនេះ។ គេមិនសូវដឹងពីនាងប៉ុន្មានទេ ជួនជាចៃដន្យអី ធ្ស៊ឹបាគីបានទៅលេងផ្ទះល្វែងរបស់នាងប៉ុន្តែពុំបានឃើញប៉ាម៉ាក់របស់នាងនៅក្បែរឡើយ។ នាងពីដំបូងបានផ្ទេរចូលមកថ្នាក់រៀនរបស់ធ្ស៊ឹបាគី និងបានទុកខ្លួនក្នុងបរិយាកាសមិនចូលចំណោមគេ ដោយបដិសេធញ៉ាំអាហារថ្ងៃត្រង់ជាមួយមិត្តរួមថ្នាក់នាងដើម្បីតែដេកគេងតែប៉ុណ្ណោះ។ ថ្ងៃមួយ នាងបានផ្ទុះសំណើចយ៉ាងរំជួលចិត្តខ្លាំងៗកំឡុងពេលកំពុងរៀន ហើយននាលលើកំរាលឥដ្ឋ។  នៅពេលក្រោយមកនាងក៏បានប្រាប់ទៅធ្ស៊ឹបាគីថីបាននាងសើច នាងបានប្រាប់ធ្ស៊ឹបាគីឱ្យបានដឹងថា នាងបានលឺសំឡេងមួយនិយាយថា ធ្ស៊ឹបាគីនឹងក្លាយជាដៃគូក្នុងដួងចិត្តរបស់នាងដំបូងគេបំផុត។

 អ៊ឹរ៉ាបេយល់ដឹងច្បាស់ណាស់អំពីចំណងទឹកមាត់ដែលនាងនិងធ្ស៊ឹបាគីមានរួមគ្នា។  នាងបង្ហាញអារម្មណ៍របស់នាងតាមរយៈទឹកមាត់របស់នាង ដោយហេតុថាទឹកមុខរបស់នាងជាធម្មតាត្រូវបានបាំងបិទដោយសក់របស់នាង។ នាងបានបង្ហាញខ្លួនឱ្យធ្ស៊ឹបាគីឃើញនាងក្នុងការយល់សប្តិរបស់គេតាមរយៈទឹកមាត់របស់នាង ដូចគ្នានេះដែរ នាងក៏ប្រើទឹកមាត់ផ្ទាល់របស់នាងដើម្បីធ្វើឱ្យគេយល់សប្ដិកាន់តែឆុតច្បាស់។  តាមរយៈដំណើររឿងតៗមក នាងរាប់អានគ្នាជាមួយ អាយូកុ-អូកា ដែលជាអ្នកកើតមានចំណងទឹកមាត់ជាមួយអ៊ឹរ៉ាបេដែរ។  ថ្វីត្បិតនាងទុកជីវិតឯកជនរបស់នាងជារឿងសំងាត់ ប៉ុន្តែនាងពិតជាមានភាពស្មោះស្មគ្រយ៉ាងខ្លាំងចំពោះមិត្តប្រុសរបស់នាង ធ្ស៊ឹបាគី ណាស់។

តុក្កតាជប៉ុន